**A group of people in a snowy landscape

AI-generated content may be incorrect.Tichá pošta**

**Premiéra: 6. 3. 2025**

8Heads Productions, Arinafilm, Living Pictures, Česká republika, Slovensko, Srbsko, 2025

**Réžia:** Ján Sebechlebský

**Scenár:** Jiří Stránský, Klára Formanová, Ján Sebechlebský

**Kamera:** Martin Štrba

**Hudba:** Vladimír Martinka

**Hrajú:** Eliška Dytrychová, Theodor Schaefer, Jakub Král, Judit Pecháček, Matěj Hádek, Karel Dobrý, Antonie Formanová, Roman Poláčik, Daniel Fischer, Petr Forman, Denis Šafařík

**Tichá pošta rozpráva skutočný príbeh o odvahe veľkých i malých hrdinov, ktorý sa odohráva v zasnežených Krkonošiach v zime roku 1945. Toto napínavé zimné dobrodružstvo bolo natočené na základe novely spisovateľa Jiřího Stránského.**

Tichá pošta je rodinný dobrodružný film odohrávajúci sa v zime v zasnežených Krkonošiach na konci nemeckej okupácie. Skupina detí si naplánuje záchranu zostreleného francúzskeho pilota, ktorého nájdu v lese. Ich akcia pripomína princíp známej hry na tichú poštu - zraneného pilota si deti odovzdávajú medzi sebou, prevážajú ho z jednej horskej dediny do druhej, ako tajnú správu v škole. Hrajú však veľmi riskantnú hru, musia čeliť vojakom nemeckej okupačnej armády, prekabátiť zradcov a udavačov a v neposlednom rade prežiť v drsných zimných podmienkach v horách. Ich cieľom je niekoľko desiatok kilometrov vzdialená nemocnica, kde chcú zaistiť pomoc pre pilota Pierra.

Režisér Ján Sebechlebský o filme a jeho príbehu prezrádza: „Prečo dnes rozprávať ďalší príbeh z konca druhej svetovej vojny? Pretože je to detský príbeh o empatii, vzbure, radosti, odvahe a nádeji v čase, keď šanca na prežitie niekedy závisí len od šťastia. Je to jeden z tých príbehov, v ktorých sa deti sprisahajú proti svetu dospelých, aby niekoho zachránili."

Prístupnosť: nevhodné pre vekovú kategóriu maloletých do 7 rokov

Deskripotory: strach

Žáner: dobrodružný/rodinný

Verzia: slovenský dabing

Dĺžka: 97 min

Formát: 2D DCP, zvuk 5.1